**MAGYAR NYELV ÉS IRODALOM**

Az egyéni, a közösségi, a társadalmi kommunikáció alapja a magyar nyelv ismerete és használata. A nyelv kultúrát formál, őriz és közvetít. A nyelv az emberi kommunikáció, a gondolkodás, a tanulás, az önismeret kibontakozásának közege, előfeltétele és legfőbb eszköze. Kulcsszerepe van a kulturális önazonosság, tudatosság és kifejezőképesség, az erkölcsi, az esztétikai, a történeti és a mérlegelő érzék kialakításában. Az anyanyelvi készségek birtoklása segíti a társadalom közösségeiben való aktív részvételt. A magyar nyelv és irodalom műveltségi területnek meghatározó szerepe van az önálló tanulás kialakításában, az önműveléshez szükséges képességek fejlesztésében.

A magyar nyelv és irodalom tantárgy legalapvetőbb célja az anyanyelvi kommunikációhoz szükséges képességek kialakítása, illetve fejlesztése, valamint az ehhez elengedhetetlen ismeretek elsajátíttatása.

A magyar nyelv a tanulás célja és az ismeretszerzés eszköze is. Célja és feladata a szókincsfejlesztés és -gazdagítás, a növekvő igényű helyes nyelvhasználat erősítése, a nyelvi hátrányok csökkentése, a jövendő tanulmányokhoz szükséges és a felnőtt életben, az élethosszig tartó tanulás során használható olvasni és írni tudás (szövegértés és szövegalkotás) gondozása és továbbfejlesztése. A kultúrához hozzásegítő, valamint a nemzeti hovatartozás érzését növelő anyanyelvi képességeknek, készségeknek a továbbfejlesztése.

Az irodalmi nevelés feladata az olvasás megszerettetése, az olvasási kedv felkeltése és megerősítése. Az irodalmi műveltség megalapozásához felső tagozatban a tantárgy az irodalmi élmény nyújtása mellett az anyanyelvi kompetencia fejlesztésének legfontosabb eszköze. Alapvető feladata, hogy a tanulók szövegalkotási tudásának gyarapításával képessé váljanak a társadalmi kommunikációra, az önkifejezésre.

Az alapozásban építeni kell a tanulók tapasztalatszerzésére, a fogalmak tartalmának lassú érlelésére, az értelmes és fejlesztő célú gyakoroltatásra. A pedagógus feltérképezi a tanulók egyéni fejlesztési szükségleteit. Kellő időt enged a tanulási feladatok pszichológiai feltételeinek beéréséhez, és személyre szóló fejlesztéssel és értékeléssel esélyt teremt a sikeres iskolai pályafutás, valamint az élethosszig tartó tanulás biztonságos megalapozásához. Az eszközszintű olvasás elsajátíttatása, az önkifejező írás megszerettetése, a szóbeli és írásbeli kommunikáció eszköztárának megismertetése, használatának megerősítése szintén a tantárgy tanításának célja és feladata.

A tantárgy feladatai közé tartozik a vizuális észlelés és differenciálás, auditív észlelés és differenciálás, fonematikus észlelés, érzékelés, figyelem, gondolkodás, emlékezőképesség, analizáló-szintetizáló képesség, ritmus, mozgás, finommotorika és a szem-kéz koordináció fejlesztése. A kommunikációs képességek fejlesztése, különféle élethelyzetekben az aktív és passzív szókincs-gazdagítás, a kommunikációs helyzetnek megfelelő kulturált nyelvi magatartás, viselkedés gyakorlása, továbbá a tanult nyelvi fordulatok alkalmazása tanulási helyzetben és a spontán beszédben is. Mindezek során megvalósul az önkorrekciós képesség fejlesztése, a hibakeresés, -javítás, a helyesírási problémahelyzetek felismertetése.

Kiemelt feladat az önismeret erősítése, lehetőséget teremtve a véleménynyilvánításra, mások véleményének meghallgatására. A szövegtartalom visszaadásának gyakorlása különféle kommunikációs eszközökkel történik, fokozódó önállósággal valósul meg.

Az írás eszközszintű használata, a helyesírási készség fejlesztése, továbbá a rendezett íráskép kialakítása az egyéni adottságok figyelembe vételével valósul meg.

Az iskolai oktatás, nevelés a sérülésből, a fogyatékosságból eredő tanulási nehézségek leküzdését, a jól működő funkciók továbbfejlődését individualizált programok, terápiák, differenciáló pedagógiai eljárások alkalmazásával támogatja.

A magyar nyelv és irodalom tantárgyban az ismeretek és a fejlesztési követelmények felhasználásánál, továbbá az irodalmi művek feldolgozásánál ajánlott figyelembe venni a tanulóközösség összetételét, az írás, olvasás technikájának elsajátításában megjelenő egyéni különbségeket, a kommunikációs készség eltérő sajátosságait.

Az enyhe értelmi fogyatékos tanulók vonatkozásában az ismeretszerzési folyamatban a saját olvasási élmény, a hallás utáni szövegértés differenciált alkalmazása is lehetséges. Az irodalmi kultúra, az irodalmi művek értelmezése a Nemzeti alaptanterv alapján kerültek meghatározásra, figyelembe véve a kerettantervvel megcélzott tanulókat. Elsajátításuk, az adott művekkel való ismerkedés tanári segítséggel, részletek feldolgozásával is megvalósítható.

A szöveghű felidézésre ajánlott művek a táblázatokban dőlt szedéssel láthatók. Ezek kiválasztásánál is alkalmazható a differenciált követelmény.

**5–6. évfolyam**

Az anyanyelv elsajátításának folyamatában az enyhe értelmi fogyatékos tanulók esetében a beszédcentrikusságot kell előtérbe helyezni. A beszédértés és beszédprodukció fejlesztése az egyén képességének és beszédállapotának figyelembe vételével történik, a nyelv funkcióinak megfelelően.

A nyelvhasználat kommunikációs értékűvé fejlesztésével a tárgy hozzájárul ahhoz, hogy a tanulók az egyéni képességekhez igazodóan, megfelelő szinten tudják alkalmazni a szóbeli és írásbeli kommunikáció eszköztárát az önkifejezéshez, társas érintkezéshez, önérvényesítéshez.

Óraszámok (nyelvtan – irodalom): 5. osztály: 3+3

6. osztály: 2+3

Összesen: 396 óra

|  |  |  |
| --- | --- | --- |
| **Témakör** | **1. Beszédkészség, szóbeli szövegek megértése, értelmezése és alkotása** | **Javasolt óraszám: 30 óra** |
| **A témakör nevelési-fejlesztési céljai** | A szókincs gyarapítása mellett a meglévő nyelvhasználati zavarok korrigálása, csökkentése, megszüntetése. Egyéni képességhez igazodóan: a helyes artikuláció, beszédtechnikai elemek alkalmazása, aktív és passzív szókincs fejlesztése, a tanult elemek beépítése a társas kapcsolatokba. A reproduktív beszéd képességének fejlesztése.  *Képességfejlesztési fókuszok:* Kommunikációs képesség: szókincsbővítés, kifejezőkészség formai és tartalmi elemei. Percepció: verbális és vizuális hang, szó, mondat, szöveg. Vizuális és akusztikus figyelem. Emlékezet. | |

|  |  |  |
| --- | --- | --- |
| **Fejlesztési ismeretek** | | **Fejlesztési tevékenységek** |
| Beszédtechnika:   1. a helyes beszédlégzés 2. megfelelő beszédhang, hanglejtés 3. pontos artikuláció 4. ritmus, tempó 5. időtartam 6. hangsúly, hangerő 7. szünet 8. a kommunikáció céljának megfelelő beszéd.   Metakommunikáció:   * mimika, * testtartás, * távolságtartás * tekintet.   Beszéd(meg)értés:   1. szavak 2. mondatok 3. szöveg szintjén.   Beszédkészség.  Kommunikációs helyzet:   * kapcsolatfelvétel, * kapcsolattartás, * vélemény- és szándéknyilvánítás, * vita, * kérés, * kérdés. | | A metakommunikációs eszközök megismerése során a testbeszéd megértése, használatával a szóbeli kifejezőkészség erősítése.  A beszélő szándékának megértése. A kommunikáció céljának megfelelő beszéd, a hangsúlyok, érzelmek, indulatok, szándékok megjelenítése.  Saját vélemény, saját gondolat, kérdés, kérés megfogalmazása.  A reproduktív beszéd gyakorlása, memoriterek tanulása.  Tanult szövegek kifejező tolmácsolása.  Főfogalom alá rendezés, értelmező szótár vagy rokon értelmű szavak alkalmazása.  Analógiák készítése, a következtetések megfogalmazása,  analizálás-szintetizálás, különböző szempontok szerinti csoportosítások, fogalomalkotások.  Vers- és prózamondás. |
| **Fogalmak** | Artikuláció, beszédértés, beszédlégzés, beszélő szándéka, kommunikáció, összehasonlítás, csoportosítás, főfogalom. | |

|  |  |  |
| --- | --- | --- |
| **Témakör** | **2. Olvasás és az írott szöveg megértése** | **Javasolt óraszám: 30 óra** |

|  |  |  |  |
| --- | --- | --- | --- |
| **A témakör nevelési-fejlesztési céljai** | | A hangos és a néma olvasási technika, a szövegértő olvasás fejlesztése. Tények, adatok, információk felismerésében az önállóság növelése. Az olvasási kedv felkeltése, a könyvek iránti érdeklődés megalapozása, erősítése. A könyvekből történő tanulás megalapozása. Önálló könyvtárhasználat előkészítése.  *Képességfejlesztési fókuszok:* Vizuális észlelés az olvasott szöveg értelmezése során. Figyelem. Auditív észlelés: szövegemlékezet.  Emlékezet: olvasottak felidézése. Motiváció fenntartása, fejlesztése az olvasott szövegek megfelelő megválasztásával. Összefüggéslátás, összefüggések felismerése. | |
| **Fejlesztési ismeretek** | | | **Fejlesztési tevékenységek** |
| Szövegelemzés, szövegértő (néma) olvasás.  Kreatív szövegalkotás.  Tanulást segítő eljárások.  Szövegfeldolgozás.  Könyvtárhasználat, információszerzés különböző eszközei. | | | Mondatok, szöveg értelmezése néma és hangos olvasással,  a szövegből – adott szempontok alapján – adatok kiemelése.  Törekvés önálló olvasásra, szövegfeldolgozásra.  Aktív és passzív szókincs gyarapítása.  Az információs kommunikációs társadalom műfajainak megfelelő olvasási szokások gyakorlása.  A könyv mint információforrás értékének felismerése.  Különböző szépirodalmi, ismeretterjesztő, tankönyvi és médiaszövegek hangos olvasása.  Az olvasott szöveg adott szempontok szerinti tagolása, lényegkiemelés, tömörítés, adatkeresés. Felolvasás, az olvasottak ismertetése.  Ismeretszerzés a könyvtár felépítéséről, működéséről, előző években szerzett információk rendszerezése.  Érdeklődésének megfelelő könyv választása.  Adatkeresés, adatgyűjtés. Szépirodalmi részletek, művek szöveghű megtanulása. |
| **Fogalmak** | Tartalom, lényegkiemelés, szövegbefogadás, szövegalkotás.  Önművelés, média, ismeret, ismeretnyújtás, ismeretszerzés, lényegkiemelés, vázlat. | | |

|  |  |  |  |  |
| --- | --- | --- | --- | --- |
| **Témakör** | | **3. Írás, szövegalkotás** | | **Javasolt óraszám: 30 óra** |
| **A témakör nevelési-fejlesztési céljai** | | Írásbeli kifejezőképesség megerősítése, az írásbeli szövegalkotás legalapvetőbb szabályainak ismerete. Az írás eszközjellegű használatának kialakítása. Önellenőrzés fejlesztése. A helyesírás fejlesztése: másolással, látó-halló tollbamondással, emlékezetből írással. Saját és mások írásmunkáinak ellenőrzése, javítása a tanult nyelvtani szabályoknak megfelelően.  *Képességfejlesztési fókuszok:*  Finommotorika fejlesztése írásmozgással. Téri tájékozódás: vonalközben való eligazodás, íráskép rendezése. Emlékezet – hosszú távú: aktív és passzív szókincs használata önálló írás esetén, tanult nyelvtani szabályok alkalmazása. Emlékezet – rövid távú: diktálás utáni írás. Hallási figyelem fejlesztése: diktálás utáni írás. | | |
| **Fejlesztési ismeretek** | | | **Fejlesztési tevékenységek** | |
| Reproduktív írás  Félig produktív írás  A szöveg nyelvi jellegzetességei  Szövegalkotás, szöveg-átalakítás  Leíró és elbeszélő jellegű szövegek (fogalmazás).  Elbeszélés jellegű szöveg tagolódása:   1. bevezetés 2. tárgyalás 3. befejezés.   Cím szerepe.  Hír (hirdetés).  Leírás irodalmi és ismeretterjesztő szövegekben.  Jellemzés tipikus jegyei.  Jellemzés szerkezete.  Meghívó, e-mail, sms, csetelés, blog. | | | Néhány mondatos szöveg önálló alkotása.  Emlékezetből való írás.  Tanult nyelvhelyességi, helyesírási ismeretek alkalmazása.  Az írás közben felmerülő helyesírási, értelmezési probléma esetén vagy önellenőrzéskor, javításkor a megfelelő segédkönyvek használata – tanári segítséggel.  Hibátlan (betűkihagyás és betűcsere nélküli) másolás, szavak, mondatok, néhány mondatnyi szöveg látó-halló tollbamondás és emlékezet alapján történő írása.  Feladatlapok, táblázatok kitöltése, postai űrlapok kitöltése; vázlatkészítés tanulása.  Hangutánzó, hangulatfestő szavak, szólások, közmondások, idézetek beépítése a mondatokba, a szövegbe, stílushatásuk megfigyelése.  Mondatok bővítése, változatos mondatfajták beépítése a szövegbe, a mondat szórendjének, a szöveg mondatrendjének vizsgálata, a lehetséges változatok számbavétele.  A tanult nyelvtani szabályok alkalmazásával írásbeli szöveg alkotása.  Elbeszélő jellegű szöveg jellemző jegyeinek felismerése, gyűjtése.  Szöveg átalakítása:   1. bővítéssel: díszítő jelzők használata, 2. szűkítéssel: lényegkiemelés, tömörítés.   Elbeszélő jellegű szöveg alkotása írásban.  Címalkotás.  Meghívó, hír, hirdetés gyűjtése, megfigyelése, készítése.  Leírás készítése, átalakítása bővítéssel, szűkítéssel.  Olvasottakról vázlat készítése.  Jellemzésből leírás, elbeszélés megfogalmazása, rögzítése. | |
| **Fogalmak** | Önálló írás, emlékezetből való írás, diktálás, nyelvtani szabály, fogalmazás, leírás, elbeszélés, jellemzés. | | | |

|  |  |  |
| --- | --- | --- |
| **Témakör** | **4. Anyanyelvi kultúra, ismeretek az anyanyelvről** | **Javasolt óraszám: 153 óra** |
| **A témakör nevelési-fejlesztési céljai** | A tanult nyelvtani, nyelvhelyességi ismeretek alkalmazásának fejlesztése. Szóbeli és írásbeli nyelvhasználat legalapvetőbb elveinek, normáinak elsajátíttatása.  *Képességfejlesztési fókuszok:* Akusztikus figyelem: helyesírási szabályok. Szerialitás: betűrend. | |

|  |  |  |
| --- | --- | --- |
| **Fejlesztési ismeretek** | | **Fejlesztési tevékenységek** |
| BETŰK:  Magánhangzók, mássalhangzók.  Szótőhöz kapcsolódó toldalékok hangrendjének, illeszkedésének szabálya.  A mássalhangzók egymásra hatása a beszédben, írásban (hasonulás, összeolvadás, rövidülés, kiesés).  SZÓELEMEK, SZAVAK:  Szófajok:   * főnév * melléknév * számnév * névmás * ige.   Jelző szerepe a szövegben.  SZÓSZERKEZETEK:   1. alárendelő szószerkezet 2. mellérendelő szószerkezet.   MONDATOK  Mondatok átalakítása:   * tőmondat alkotása * bővített mondat.   Mondatalkotás.  Szófajok, szavak mondatbeli funkciója.  SZÖVEG  Szövegalkotás. | | Csoportosítás, válogatás, vizsgálódás.  Betűrend készítése, lexikon használata.  Elválasztás szabályainak alkalmazása.  Szavak csoportosítása szófajuk, jelentéstartalmuk alapján.  Gyűjtés, csoportosítás.  Szavak átalakítása:   * képzéssel * jelezéssel * ragozással.   Szószerkezet alkotása, átalakítása.  Szószerkezetek keresése, gyűjtése irodalmi szövegből.  A szószerkezetek felismerése a mondatokban, azok ki/beemelése a mondatokból/mondatokba.  Mondat tagolása, tanult helyesírási szabályok (mondatkezdés, írásjelek, tulajdonnevek) alkalmazása.  Helyes szórend meghatározása.  Helyes hangsúly gyakorlása.  Számbeli egyeztetés gyakorlása, ellenőrzése, javítása.  Szövegalkotás megadott szempontok alapján. Tanári útmutatás alapján szövegalkotás, kiegészítés, módosítás. Helyes mondatalkotás, szövegalkotás szabályainak alkalmazása. |
| **Fogalmak** | Beszédhang, magánhangzó, mássalhangzó, szóelem, hangalak és jelentés, szókincs, szófaj, helyesírási szabály. | |

|  |  |  |  |  |
| --- | --- | --- | --- | --- |
| **Témakör** | | **5. Irodalmi kultúra, irodalmi művek értelmezése** | | **Javasolt óraszám: 153 óra** |
| **A témakör nevelési-fejlesztési céljai** | | Az irodalmi ismeretek fejlesztése, az olvasás készséggé alakítása, fejlesztése. A tanulók nyelvi kulturáltságának növelése.  *Képességfejlesztési fókuszok:* Emlékezet: memoriterek elsajátításával a hosszú távú emlékezet fejlesztése. Auditív figyelem, észlelés: hallott irodalmi szövegekből való tartalommondás, érzelmek, mondanivaló megfigyelése. Szókincsbővítés. | | |
| **Fejlesztési ismeretek** | | | **Fejlesztési tevékenységek** | |
| Műnemek: líra, epika, dráma  Műnem: líra, Műfaj: Dal  Feldolgozásra ajánlott művek:  Petőfi Sándor:   * Füstbe ment terv * Reszket a bokor mert…   MűNEMEK: epika  MűFAJ: Mese, műmesE  Feldolgozásra ajánlott művek:  Az égig érő fa (magyar népmese)  Tündérszép Ilona és Árgyélus (magyar népmese)  Attila földje (magyar népmese)  Válogatás a magyar népmesegyűjteményből.  NÉPBALLADA  Feldolgozásra ajánlott művek:  *Kőmíves Kelemen*;  LEGENDA:  Feldolgozásra ajánlott mű:  Arany János: Rege a csodaszarvasról.  MONDA:  Feldolgozásra ajánlott művek:  Lehel kürtje  Mátyás-mondák  BIBLIAI TÖRTÉNETEK:  Feldolgozásra ajánlott történetek:  A világ teremtése  Az édenkerti történet  Noé és a bárka  Jézus születése,  A betlehemi királyok  ELBESZÉLŐ KÖLTEMÉNY: Fazekas Mihály: Lúdas MatyiPetőfi Sándor: János vitézELBESZÉLÉS: Feldolgozásra ajánlott művek:  Jókai Mór: *A nagyenyedi két fűzfa*  REGÉNY:  Feldolgozásra ajánlott művek:  Molnár Ferenc: A Pál utcai fiúk.  Gárdonyi Géza: Egri csillagok  DRÁMA:  A helyi lehetőségek függvényében egy színpadi mű megtekintése. | | | Az irodalmi művek elemzése, értelmezése, az irodalmi szövegek alapstruktúrájának megismerése.  Irodalmi művek műfaji jellemzőinek felismerése.  Az egyes műnemek jellemző jegyeinek felismerése.  Az irodalmi kifejezésformák, a költői eszközök, az irodalmi szövegek szerkezetének megismerése.  Az alapvető emberi viselkedés- és magatartásformák, érzések, lelkiállapotok, hangulatok, erkölcsi fogalmak és értékek, a valóság és a képzelet, a szocializációs és a társadalmi kérdések irodalmi ábrázolási módjainak megismerése.  A vers tartalma alapján a költői szándék, a vers hangulatának megfogalmazása. Összecsengő sorok jelölése. A versben az ismétlődő sorok, kifejezések felismerése.  Összehasonlítás.  A vers ritmusának különböző módon történő bemutatása, jelzése.  Vers képszerűségének felismerése, egy-egy kép szóbeli „leírása, illusztrálása.  A költői jelzők és költői képek felismerése.  Szövegrészek tagozódásának (bevezetés, tárgyalás, befejezés) megfigyelése. Cselekmény tér- és időbeli viszonyainak meghatározása. Szereplők tulajdonságainak gyűjtése, csoportosítása.  A szerzői szándék, a szöveg hangulatának jellemzése, megfogalmazása.  A tanuló saját véleményének (szándék, hangulat) a szövegből vett idézetekkel való indoklása. Irodalmi kifejezésformákból válogatás, a szövegek felhasználása, „beépítése saját szövegalkotáshoz.  Egy-egy szöveg(-részlet) bemutatása (szerepjáték, szituációs játék, felolvasás).  Színházlátogatás (dráma). | |
| **Fogalmak** | Líra, epika, dráma, dal, népdal, ballada, népballada, mese, népmese, legenda, monda, vers, próza, elbeszélés, elbeszélő költemény, regény, rím, memoriter. | | | |

|  |  |
| --- | --- |
| **Összegzett tanulási eredmények a két évfolyamos ciklus végén** | A tanuló társalgásban részt tud venni.  Képes a közlés kifejező és tájékoztató funkciójával élni.  Képes meggyőzni, érvelni, kérdezni, véleményt elfogadni.  Az olvasást az információszerzéshez és átadáshoz felhasználja.  Képes könyvtárhasználatra, megadott szempontok alapján.  Lényegkiemelésre, tartalom rövid visszaadására képes (esetleg tanári kérdések alapján).  Olvasható, áttekinthető írásművek készítésére képes, megadott szempontok alapján. Tudja az írást kommunikációs célokra használni.  Szavakat átalakít, csoportosít, szóösszetételeket alkot, használ saját gondolatainak kifejezése érdekében.  A tanult szószerkezeteket felismeri, gyűjti, csoportosítja.  Képes hiányos és bővített mondatot alkotni, átalakítani a közlés szándékához igazítva.  A kijelölt memoritereket szöveghűen, megfelelő hangsúllyal elmondja.  Tanult irodalmi művek tartalmát ismeri, a szereplőket, helyszínt azonosítja.  Irodalmi alkotások esetében tud összehasonlítani, értelmezni, elemezni.  Líra, epika, dráma fogalmát ismeri, tud ennek megfelelően csoportosítást végezni. |

**7–8. évfolyam**

A tantárgy sajátos fejlesztési célja a jövendő tanulmányokhoz szükséges és a felnőtt életben használható olvasni és írni tudás (szövegértés és szövegalkotás) gondozása és továbbfejlesztése, a kultúrához hozzásegítő, valamint a nemzeti hovatartozás érzését növelő anyanyelvi képességeknek, készségeknek a továbbfejlesztése, valamint a beszédkultúra, az önkifejezést segítő kommunikáció fejlesztése.

A hatékony, önálló tanulás technikái az egyéni képességekhez és tanulási stílushoz igazodva alakulhatnak ki, felkészítve a tanulót az élethosszig tartó tanulásra.

Az enyhe értelmi fogyatékos tanulók esetében a tanulás tanítása úgy és azért jelenik meg, hogy az egyénre szabott motiváció, egyéni tanulási módok feltárása, egyénre szabott értékelés, feladatadás segítségével el tudjuk érni az önálló ismeretszerzési képesség fejlődését, az egész életen át tartó tanulás elemeinek megismertetését, gyakoroltatását.

A segítségkérés, segítségnyújtás különböző formáinak megismertetése irodalmi, ismeretterjesztő művekből gyűjtött példákkal történik, a társadalmi beilleszkedés segítésének érdekében.

Óraszámok (nyelvtan – irodalom): 7. osztály: 2+3

8. osztály: 2+3

Összesen: 360 óra

|  |  |  |  |  |
| --- | --- | --- | --- | --- |
| **Témakör** | | 1. **Beszédkészség, szóbeli szövegek megértése, értelmezése és alkotása** | | **Javasolt óraszám: 30 óra** |
| **A témakör nevelési-fejlesztési céljai** | | Improvizációs képesség fejlesztése. Memoriterekkel az emlékezet fejlesztése. A mondatfonetikai eszközök használatának fejlesztése.  *Képességfejlesztési fókuszok:* Kommunikációs készség. Vizuális és auditív emlékezet. | | |
| **Fejlesztési ismeretek** | | | **Fejlesztési tevékenységek** | |
| Vers- és prózamondás.  Tartalmi szempontú szövegelemzés.  Mondatfonetikai eszközök. | | | Az alkalomnak, a helyzetnek megfelelő szöveg alkotása, azok értékelése, értelmezése a hallgató szempontjából is.  A mondatfonetikai eszközök használatát fejlesztő gyakorlatok végzése.  Vitában való részvétel, mások véleményének tiszteletben tartásával.  Memoriterek tanulása.  Vers- és prózamondó gyakorlatok az irodalmi alkotások segítségével.  Törekvés a szóbeli szövegalkotásban a változatos kifejezésformák alkalmazására.  Hangos és néma olvasás, szövegelemzés.  Irodalmi művek önálló és csoportos dramatizálása.  Adott témakörben helyzetgyakorlatok, improvizációk. | |
| **Fogalmak** | Szövegelemzés, beleélő képesség, dramatizálás, helyzetgyakorlat, improvizáció. | | | |

|  |  |  |  |  |
| --- | --- | --- | --- | --- |
| **Témakör** | | 1. **Olvasás és az írott szöveg megértése** | | **Javasolt óraszám: 40 óra** |
| **A témakör nevelési-fejlesztési céljai** | | Az olvasástechnika folyamatos fejlesztése mellett a szövegértés, a szóbeli kifejező- és szövegalkotó képesség fejlesztése; esztétikai élményt nyújtó olvasás. Önálló tanulás fejlesztése.  *Képességfejlesztési fókuszok:* Szókincsbővítés. Figyelem. Akusztikus és vizuális észlelés: irodalmi művek hallgatása, olvasása. Gondolkodás: olvasottak elemzése. Összefüggések felismerése. | | |
| **Fejlesztési ismeretek** | | | **Fejlesztési tevékenységek** | |
| Hangos és néma olvasás, szövegelemzés.  Hangulati szempontú szövegelemzés.  Különböző jellegű, műfajú szövegek, pl. levél, napló, útirajz, ismeretterjesztő szöveg, klasszikus ifjúsági művek. | | | A közlés tartalmához és a közlő szándékához igazodó mondatfonetikai eszközök alkalmazása.  A felolvasás szabályainak ismeretében kifejező, értelmező hangos olvasás.  Aktív és passzív szókincs gyarapítása.  Különböző műfajú szövegek hangos és néma olvasása.  Tartalmi szempontú szövegelemzés.  Hangulati szempontú szövegelemzés.  Ábrák, illusztrációk értelmezése.  Vélemény megfogalmazása.  Lexikonhasználat, internetes keresőprogramok használata.  Versek, prózai részletek szöveghű felidézése.  Vázlatírás, lényegkiemelés, összefoglalás, tanári irányítással jegyzetkészítés. | |
| **Fogalmak** | Szövegelemzés, közlés, szövegalkotás, illusztráció, lényegkiemelés, vázlat, jegyzet. | | | |

|  |  |  |  |  |
| --- | --- | --- | --- | --- |
| **Témakör** | | 1. **Írás, szövegalkotás** | | **Javasolt óraszám: 20 óra** |
| **A témakör nevelési-fejlesztési céljai** | | Az írás technikája, valamint a helyesírás folyamatos fejlesztése mellett az írásbeli kifejezőképesség fejlesztése. Törekvés erősítése az írásbeli munkák rendezettségére, pontosságára. Az egyéni fogalmazási stílus kialakításának, a választékos kifejezési formák használatának támogatása.  *Képességfejlesztési fókuszok:* Vizuális észlelés: íráskép. Vizuális emlékezet: helyesírási szabályok alkalmazása. | | |
| **Fejlesztési ismeretek** | | | **Fejlesztési tevékenységek** | | |
| Helyesírás:  magánhangzók illeszkedése, hasonulás, összeolvadás, rövidülés, kivetés, összetett szavak, írásmódosulás, elválasztás, rövidítések kétféle írása, írásjelek használata stb.  A mindennapi élet magán- és társas műfajai: leírás, jellemzés, elbeszélés, önarckép, levél. | | | Az írásbeli szövegalkotás változatos kifejezésformáinak (rokon értelmű és hangulatfestő szavak, idézetek) használata.  Változatos témájú és műfajú szövegek alkotása, a szövegek megadott szempontok alapján történő átalakítása.  Saját és mások munkájának ellenőrzése, javítása, helyesírási segédkönyvek használata.  Rendezett, pontos írásbeli munkák készítése.  Tanult nyelvtani szabályok alkalmazása helyesírást fejlesztő gyakorlatok során.  A szövegszerkezet elemzése, stílushibák javítása, a címzettnek, a témának és a mondanivalónak megfelelő szöveg alkotása a mindennapi élet magán- és társas műfajaiban: leírás, jellemzés, elbeszélés, önarckép, levél.  Szövegalkotások javítása. | | |
| **Fogalmak** | Önellenőrzés, nyelvtani szabály, stílus, egyéni írásmód. | | | | |

|  |  |  |
| --- | --- | --- |
| **Témakör** | 1. **Anyanyelvi kultúra, anyanyelvi ismeretek** | **Javasolt óraszám: 135 óra** |
| **A témakör nevelési-fejlesztési céljai** | Az eddig tanult nyelvtani ismeretek megszilárdítása, ismétlése, a hiányok pótlása.  *Képességfejlesztési fókuszok:* Hallási figyelem: nyelvtani szabályok. Vizuális észlelés: leírtak önellenőrzése. Emlékezet: tanult nyelvtani szabályok felidézése. Szerialitás. Intermodalitás. | |

|  |  |  |
| --- | --- | --- |
| **Fejlesztési ismeretek** | | **Fejlesztési tevékenységek** |
| SZAVAK:  Szófajok.  Szóalkotás:  képzéssel, jelezéssel, ragozással, azonos toldalék, más-más szótő, egy szótő, más-más toldalék.  A szókincs rétegződésének fogalma, csoportosítása:   * irodalmi változat, * köznyelvi változat, * népnyelvi változat (tájszók, nyelvjárások), * csoportnyelvek (szaknyelv, hobbinyelv, diáknyelv, argónyelv).   Szószerkezet alkotása.  Mondatalkotás   * a beszélő szándéka, logikai minőség alapján. * átalakítás a szerkezet alapján * a beszélő kommunikációs szándékának megfelelően.   Levél jellemző jegyei.  A levél formai, helyesírási követelményei. | | Szavak csoportosítása, átalakítása.  Mozaikszavak keletkezése, értelmezése.  Szószerkezetek átalakítása a szerkezet megváltoztatásával, bővítéssel (többszörös bővítéssel is), szűkítéssel, rokon értelmű szavak alkalmazásával.  Szószerkezetek összeillesztésével mondatalkotás.  Gyűjtés, válogatás, átalakítás.  Gyakorlás, ellenőrzés, javítás.  Mondatalkotás.  Szövegből mondatok válogatása lényegkiemelés (jegyzetelés), idézet szempontjából.  Szerkezet megváltoztatása bővítéssel, szűkítéssel, helyettesítéssel, a részek cseréjével.  Mondatok tagolása, hiányzó írásjelek pótlása.  Mondatok csoportosítása szerkezet alapján.  Lehetséges szórend meghatározása.  Vázlatkészítés. Levél, válaszlevél készítése.  Olvasottakról vázlat készítése.  Tagolatlan (elbeszélés, leírás, jellemzés jellegű) szövegek tagolása a makroszerkezet alapján.  Szépirodalmi és ismeretterjesztő szövegekben a nyelvi forma és a jelentés (a szó szerinti és a metaforikus értelem) összefüggéseinek vizsgálata.  Személyes történet elmondása megadott szempontok betartásával, témaválasztás alapján (témaválasztás, címadás, anyaggyűjtés, jegyzetelés, rendezés), a címzettnek, a témának és a mondanivalónak megfelelő szövegek a mindennapi élet magán- és hivatalos műfajaiban (önéletrajz, meghatalmazás, elismervény, könyv- és műsorajánlás, irodalmi, zenei, színházi és filmélményekről, közösségi rendezvényről beszámoló, interjú készítése, beszámolás ismeretanyagokból).  Szűkítéssel, bővítéssel a hangulat, a stílus megváltoztatása, a szerkezet (a bevezetés/előzmény, a befejezés) megváltoztatása. |
| **Fogalmak** | Szófaj, átalakítás, csoportosítás, tagolás, téma, témaválasztás, beszámoló.. | |

|  |  |  |  |  |
| --- | --- | --- | --- | --- |
| **Témakör** | | 1. **Irodalmi kultúra, irodalmi művek értelmezése** | | **Javasolt óraszám: 135 óra** |
| **Előzetes tudás** | | Műfaji jellemzők ismerete, tájékozódás közöttük. | | |
| **A témakör nevelési-fejlesztési céljai** | | Irodalom iránti érdeklődés fenntartása. Megfelelően motivált befogadói magatartás kialakítása az irodalom és más művészeti ágak iránt. Megismert művek jellemzőinek, sajátosságainak megfigyelése, összefüggés-látás fejlesztése. Az élmények, érzések ismeretté, tudássá transzformálása. Epikai művek korábban tanult jellemzőinek felidézése. Az olvasott művek eseményeinek, történéseinek, logikai kapcsolatának, ok-okozati összefüggéseinek felismerése. Önálló feldolgozás fejlesztése. Könyvtárlátogatás az önálló ismeretszerzés folyamatában.  *Képességfejlesztési fókuszok:* Emlékezet: memoriterek. Figyelem: különbözőség és hasonlóság a művekben. Gondolkodás: elemzés, összehasonlítás, analógiák felismerése. | | |
| **Fejlesztési ismeretek** | | | **Fejlesztési tevékenységek** | |
| A RENESZÁNSZ IRODALMA  Janus Pannonius: Pannónia dicsérete(epigramma)  Balassi Bálint  Ajánlott mű: Egy katonaének  A BAROKK IRODALOM  Feldolgozásra ajánlott művek:  Bujdosóénekek  Mikes Kelemen: 112. levél  A FELVILÁGOSODÁS IRODALMA  Ajánlott művek:  Csokonai Vitéz Mihály: A reményhez (elégia)  A XIX. SZÁZAD IRODALMA  Kölcsey Ferenc: Himnusz; Huszt (epigramma)  Vörösmarty Mihály: Szózat  Petőfi Sándor:   * Az Alföld, (tájlíra) * Nemzeti dal (dal) * Egy gondolat bánt engemet (óda)   Arany János   * Családi kör (életkép) * A walesi bárdok (ballada) * Toldi (elbeszélő költemény)   Ajánlott művek:  Petőfi Sándor: Szeptember végén  Arany János: A fülemile (elbeszélő költemény)  Jókai Mór: A kőszívű ember fiai (részlet) vagy  Mikszáth Kálmán: A néhai bárány; A két koldusdiák (részletek)  A XX. SZÁZAD IRODALMA – KORTÁRS IRODALOM  *Ady Endre:*   * *Föl – földobott kő*   *József Attila:* Rejtelmek  Karinthy Frigyes: Tanár úr kérem (részletek)  Radnóti Miklós: Nem tudhatom  Móricz Zsigmond  Ajánlott művek: Hét krajcár (novella); Légy jó mindhalálig  Örkény István  Ajánlott művek: Az autóvezető  Juhász Gyula  Ajánlott művek: Anna örök; Milyen volt…  Tóth Árpád  Ajánlott művek: Esti sugárkoszorú  Weöres Sándor  Ajánlott művek: Weöres Sándor: Ó, ha cinke volnék  Egy-egy választott mű  Csukás István, Mándy Iván, Szabó Magda, Tamási Áron írásaiból.  További ajánlott művek:  Ady Endre: Őrizem a szemed  József Attila: Kertész leszek  Radnóti Miklós: Nem tudhatom  Örkény István: Egypercesek  Kortárs irodalom:  Két-három szépprózai és öt magyar lírai alkotás (lakóhelyi sajátosságok figyelembe vétele lehetséges).  Világirodalom:  Ajánlott művek:  Antoine de Saint-Exupéry: A kis herceg (részletek)  Daniel Defoe: Robinson Crusoe (részletek)  Színmű  Megválasztása a lakóhelyi lehetőségekhez igazítható (színházlátogatás) | | | A vers szereplőinek, formájának, tagozódásának, képeinek megfigyelése. Hasonlóságok, különbözőségek felismerése.  Összecsengő sorok jelölése.  Írók, költők jellemző életrajzi adatainak megismerése.  A vers tartalma alapján a költői szándék megfogalmazása.  Szövegrészek tagozódásának (bevezetés, tárgyalás, befejezés) megfigyelése. Cselekmény tér- és időbeli viszonyainak meghatározása. Szereplők tulajdonságainak gyűjtése, csoportosítása. Szöveg hangulati tartalmainak véleményezése.  Dramatizálás, felolvasás.  Elbeszélési és történeti átírás gyakorlása.  Memoriterek megtanulása. | |
| **Fogalmak** | Életrajzi adat, magyar irodalom, világirodalom, vers, próza, színjáték, színmű. | | | |

|  |  |
| --- | --- |
| **Összegzett tanulási eredmények a két évfolyamos ciklus végén** | A tanuló képes az olvasott művek mondanivalóját megfogalmazni, képes az olvasottak időrendi, történeti átlátására, összefoglalására.  Képes szövegalkotáskor az alkalomhoz és a helyzethez igazodni.  Verset és prózát (részleteket) kontaktustartás mellett értelmezve, a (helyes) ritmus, hanglejtés és hangsúlyok alkalmazásával elmond, bemutat (felolvasás).  Képes különböző műfajú szöveg élményt nyújtó olvasására.  Képes hangulati szempontú szövegelemzésre.  Fogalmazásában, szóhasználatában, beszédében egyéni stílusa alakulóban van.  Képes az írást céljainak elérése érdekében használni.  A tanult nyelvtani szabályokat alkalmazza önálló írása során.  Igyekszik rendezett külalakú, olvasható írásműveket készíteni.  A tanulás céljából tud lényeget kiemelni, vázlatot készíteni.  Rendelkezik ismeretekkel a tanult írók, költők életéről.  Olvasás útján szerzett ismereteiről írásban is *öt-hat mondatban* számot ad.  Képes beszélgetni egy-egy irodalmi alkotásról.  Az olvasottakban felismeri az ok-okozati összefüggéseket, logikai kapcsolatokat, cselekvések következményeit. Szöveghűen elmondja a tanult verseket, versrészleteket. |